**KRETINGOS LOPŠELIS - DARŽELIS „ŽILVITIS“**

**BIRUTĖS ĖVALTIENĖS**

**2020 METŲ VEIKLOS ATASKAITA**

2021-01-20 Nr. D3-

Kretinga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2020 metų veiklos planą, buvo siekiama 2014-2020 m. strateginių tikslų – tobulinti ikimokyklinio ir priešmokyklinio ugdymo paslaugų plėtrą orientuotą į vaiką ir šeimą; kurti modernią, saugią, sveiką, mobilią, aktyvinančią ugdymo (si) ir darbo aplinką racionaliai panaudojant išteklius. 2020 metų veiklos prioritetas – kokybiškas ir inovatyvus ugdymas, vaikų socialinis emocinis saugumas – šeimos ir įstaigos pagrindas. Veiklos tikslas – gerinti ugdymo ir ugdymosi kokybę, taikant šiuolaikines ugdymo technologijas, aktyvius ugdymo metodus, planuojant veiklą, fiksuojant ir vertinant vaikų pasiekimus, glaudžiai bendradarbiaujant su šeima. Jo įgyvendinimui buvo numatyti trys uždaviniai ir priemonės jiems pasiekti.  Lopšelį - darželį 2019-2020 m. m. lankė 236 vaikai, buvo suformuotos 3 lopšelio grupės, 8 ikimokyklinio ugdymo grupės, 2 priešmokyklinio ugdymo grupės. Į pirmą klasę išvyko 37 vaika **Įgyvendinti pirmąjį uždavinį** – ieškoti aktyvių ugdymo (si) būdų, metodų įvairovės, skatinant vaikų kalbos įgūdžių formavimą ir sistemingą individualios pažangos vertinimą, siekėme ugdymo kokybės per inovacijų taikymą, tradicijų puoselėjimą. Ugdymo turinys buvo planuojamas ir koreguojamas, priimant visiems priimtinus sprendimus, palaikant komandų iniciatyvas bei atsižvelgiant į esamą situaciją, t.y. ugdytinių procesas buvo organizuojamas ir nuotoliniu būdu. Ugdytiniai su tėvų pagalba reguliariai, būdami namuose, naudodamiesi informacinėmis technologijomis, tęsė ugdymąsi pagal ikimokyklinio ir priešmokyklinio ugdymo programas. Kiekvienos grupės mokytojai, parengę trumpalaikius savaitės veiklos planus, kiekvienos dienos veiklos medžiagą su nuorodomis, su tam tikromis užduotimis atitinkančiomis vaikų amžių, skelbdavo virtualioje aplinkoje - el. dienyne, uždarose socialinio tinklo „Facebook“ grupėse, naudojama Zoom“ platforma. Atliktų užduočių nuotraukos tėvai siuntė grupių mokytojams į elektroninius paštus. Siekiant suteikti kokybiškas paslaugas, užtikrinti ugdomojo proceso priežiūrą, suteikti pagalbą mokytojams, informuoti vaikus ir vaikų tėvus, skatinti pozityvų bendravimą, bendradarbiavimą buvo vykdoma nuotolinio proceso organizavimo stebėsena, teikiama pagalba, konsultacijos, teikiamas grįžtamasis ryšys. Paskelbus karantiną (tiek metų pradžioje, tiek pabaigoje), sėkmingai įveikėme veiklos organizavimo iššūkius susidariusiomis sąlygomis. Parengta nuotolinio ugdymo įstaigoje tvarka. Nuotoliniame ugdyme elektroninių priemonių pagalba ir padedant ugdytinių tėvams dalyvavo 75 proc. ugdytinių. 2020 m. užtikrintas visų Įstaigos veiklos sričių funkcionalumas ir suderinamumas, ugdymo turinio planavimo ir pasiekimų vertinimo sąveika. Sudarytos sąlygos patirtiniam ikimokykliniam ir priešmokykliniam ugdymui. 3 grupių veiklose pradėtos integruoti STEAM veiklos į ugdymo programas. Mokytojai nuolat vertina pagal pasirengtą tvarką kiekvieno vaiko pažangą ir pasiekimus, duomenys kaupiami vaiko aplankuose. Tėvai informuojami apie programų įgyvendinimo tikslus ir uždavinius, apie vaikų pažangos ir pasiekimų vertinimą mokslo metų pradžioje susirinkimų metu. Atlikus pirminį ir baigiamąjį vaikų vertinimą (rugsėjo ir gegužės mėnesį 100 proc.) tėvai kviečiami į individualias konsultacijas vaikų ugdymosi rezultatams, sėkmėms ir kliūtims aptarti, numatomos bendros veiklos, susitarimai vaikų pasiekimams gerinti. Pradėtas kurti el. dienyne „Mūsų darželis“ pasiekimų žingsnelių kompetencijų fiksavimas, tačiau dėl Covid-19 pandemijos šią priemonę pavyko įgyvendinti tik dalinai. Šis procesas bus tobulinamas ir tęsiamas. Informacija tėvams buvo teikiama el. dienyne, uždarose socialiniuose tinkluose, individualūs pokalbiai telefonu.  Lopšelio – darželio pedagogai dalyvauja prevencinėse programose ,,Nuoseklus socialinio ir emocinio ugdymo plėtojimas mokykloje“ LIONS QUEST „Laikas kartu“, ,,Zipio draugai“, ,,Kimochis“. Įstaigoje buvo įgyvendinti 4 tarptautiniai (2 tęstiniai) ir 2 nacionaliniai „eTwining“ projektai: „Miklūs piršteliai - žodelių skrynelė“, „Kelionė į pasakų šalį“, „Mano draugas vanduo“, „Kaip surasti Lietuvą - 2020“. Siekiant kūrybingo, modernaus ugdymo, nuolatinio tobulėjimo ieškojome naujų partnerių vykdant projektinę veiklą vaikų ir bendruomenės sveikatingumo kryptimi „Žaiskime ir stiprėkime su kamuoliais“, „Sveikatiada“, „Motyvuotas ugdytojas – aktyvus ugdytinis“, „Žaidimai moko“. Buvo vykdoma per 13 įvairių meninės, sportinės raiškos veiklų: projektų „Nuo pilies iki pilies“, „Mažųjų olimpinės žaidynės“, Judumo savaitėje, sportinėje pramogoje „Su mankšta ir nuotaika gera“, priešmokyklinio ugdymo grupių vaikų sportinių žaidynių šaškių varžybose „Mažieji šaškininkai“, viktorinų, konkursų „Tokią aš matau gimtinę“, „Žydėki Lietuva“ nuotoliniu būdu. Vaikams organizuojami įvairūs renginiai, išvykos, pramogos, ekskursijos. Dėl pandemijos įvykdyta 42 proc. visų planuotų edukacinių išvykų, 28 proc. metodinių renginių ir 12 proc. akcijų, konkursų ir viktorinų.  Tėvai turi galimybę Lopšelyje – darželyje rinktis papildomus robotikos, krepšinio, sportinių šokių, meninės raiškos užsiėmimus vaikams. 2020 m. įgyvendinta tik 55 proc.  Švietimo pagalba mokslo metų eigoje buvo koreguojama ir derinama prie Covid-19 pandemijos. Specialistai bendravo ir bendradarbiavo su ugdytinių tėvais, savo veiklą perorganizavo į nuotolinį ir virtualų ugdymą. Lopšelyje – darželyje ugdoma 60 vaikų, turinčių specialių ugdymosi poreikių. Jiems teikta būtina ir savalaikė pedagoginė, logopedinė, psichologinė pagalba. Didelis dėmesys skiriamas 6 specialiųjų poreikių vaikams, turintiems didesnių poreikių. Jie ugdomi bendrose grupėse pagal parengtas individualias programas. Atlikti 4 vaikų raidos įvertinimai DISC metodu. Darželyje 3 vaikams teikiama mokytojo padėjėjo pagalba. Daug dėmesio gerinant ugdymo procesą skyrė VGK. Organizuoti 5 pasitarimai, vyko susitikimai su ugdytinių tėvais, individualiai aptartos vaikų galios ir sunkumai, pateiktos rekomendacijos. Kretingos PPT psichologė atvyksta į įstaigą 1 kartą savaitėje. Ji pravedė 32 užsiėmimus vaikams grupėse (socialinių – emocinių kompetencijų ugdymui), 86 konsultacijas tėvams (iš jų 14 nuotoliniu būdu), 12 konsultacijų pedagogams (iš jų 1 nuotoliniu būdu). Skaitė pranešimą tėvams, pedagogams „Vaikų adaptacija ikimokyklinio ugdymo įstaigoje“, atliko tyrimą apklausą, kaip tėvai vertina adaptacijos procesą (40 respondentų). Pagal planuotas VGK veiklas psichologinė pagalba buvo įgyvendinta 50 proc. nuotoliniu būdu. Didėjantis spec. poreikių vaikų skaičius skatina plėsti įtraukųjį ugdymą, teikiant pagalbą vaikui ir šeimai, tačiau nepakankama švietimo pagalbos komanda negali efektyviai veikti (reikia spec. pedagogo pareigybės ir daugiau valandų psichologinės pagalbos teikimui).  **Įgyvendinant antrąjį uždavinį** – telkti Lopšelio – darželio bendruomenę nuolatiniam mokymuisi, lyderystei, motyvacijai – buvo organizuojami pozityvios tėvystės mokymai tėvams, pedagogams, mokytojų padėjėjams. Dėl pandemijos 2020 m. lapkričio mėn. organizuota tradicinė trečioji pozityvios tėvystės konferencija „Augu kartu su vaiku“ su LEU dr. Sigute Burvyte perkelta į 2021 metus. Įgyta narystė video platformoje Pedagogas.lt. sudarė galimybę pedagogams (15 mokytojų) kelti kvalifikaciją jiems patogiu laiku ne tik įprastu, bet ir nuotoliniu būdu. Pedagogai, vadovai ir administracijos darbuotojai dalyvavo kursuose ir seminaruose 129 dienas, per 728 valandų, vienam pedagogui atiteko 5,4 kvalifikacijos dienų. Lopšelyje – darželyje organizuoti kvalifikacijos renginiai: „Motyvuotas ugdytojas – aktyvus ugdytinis“ (100 proc.), „Nuotolinio ugdymo organizavimas ikimokyklinio ugdymo įstaigoje“ (89 proc.). Mokytojų išklausyta tematika įvairi: smurto ir patyčių prevencija, specialiųjų poreikių vaikų ugdymas, ugdymo metodų ir technologijų inovacijų įvairovė. Įsijungėme į VŠĮ „Mokymosi mokykla“ projektų kūrimą nuotoliniu būdu. 2020 m. prioritetą išskyrėme kompetencijų susijusių su ugdymo turiniu ir jo kaita kėlimu: vaikų kalbinis ugdymas, socialinių emocinių ir vaiko pažangos pasiekimų vertinimo (52 proc.).  Pasidalinta pozityviąja patirtimi (5 komandos nariai) su kolegomis iš Plungės ir Mažeikų apie terapinių kamuolių panaudojimą vaikų ugdymo procese. Dalyvavome metodinėje dienoje „Laimingi vaikai – sportuojantys vaikai“. Organizavome metodinius pasitarimus Lopšelio – darželio pedagogams „Gerosios patirties sklaida, dirbant su „Kimochi“ ugdymo priemonėmis“. Sausio ir rugsėjo mėnesiais vyko pedagogų pagamintų metodinių priemonių vaikų kalbos lavinimui, meniniam patyriminiam ugdymui apskrito stalo diskusijos „Kolega – kolegai (12 pedagogų).  Dėl Covid-19 pandemijos nedalyvavome lopšelių – darželių „Žilvičių“ respublikinėje metodinėje - praktinėje ikimokyklinių įstaigų konferencijoje Jonavoje „Būti komandos dalimi“.  Didžiulis iššūkis 2020 metais pedagogams – nuotolinis ugdymas. Jis buvo įveiktas. Mokytojos ruošė vaizdo metodinius užsiėmimus, kuriuos talpino grupės Facebook paskyroje, Messenger pagalba. El. dienyne kasdien kėlė užsiėmimų medžiagą, siuntė priemones tėveliams. Ugdymas vyko bendradarbiaujant ir susitariant su tėvais. Grįžtamajam ryšiui gauti įjungtos Viber, Messenger programėlės. Priešmokyklinio ugdymo grupėse mokytojos naudojo „Ema“ metodines priemones. Patobulėjo pedagogų IT įgūdžiai.  Naujai pradėjusiems pedagogams paskirti mentoriai. 2 pedagogai įsijungė į KTU organizuojamą mokytojų stažuotės projektą „Tęsk“. Darželyje skatinama savanorystė. Įgyvendinamos 2 savanorystės iniciatyvos.  Nenutrūko bendradarbiavimas su Kretingos dienos veiklos centru. Vykdyta akcija, skirta Šv. Liucijos dienai paminėti. Surengta vaizdo akcija „Po angelo sparnu“ ir perduotos vaikų paramos dovanėlės Kretingos Padvarių socialinės globos namų globotiniams.  Įgyvendinant trečiąjį uždavinį – užtikrinti modernią, saugią, sveiką, mobilią vaikų sveikos gyvensenos ugdymą stimuliuojančią aplinką – buvo turtinamos lauko ir vidaus aplinkos. Grupėse, sporto salėje atnaujintas sporto inventorius, įrengimai. Grupių edukacinės erdvės papildytos ugdomosiomis priemonėmis: žaidimais, knygomis, el. priemonėmis - už 3551,21eurų.Įsigyti higienos normų reikalavimus atitinkantys du lauko žaidimų įrenginiai - už 3500 eurus, kompiuterine įranga - už 2018,00 eurų. Nupirkti 6 grupėse baldai - už 2881,95 eurų, virtuvės reikmenys - už 3114,16 eurų, apsaugos, dezinfekavimo priemonės, bekontakčiai termometrai - už 3651,65 eurų. Atnaujinta 4 grupėse patalynė - už 2191,60 eurų (vaikiški čiužiniai - 76 vnt.); vaikų ir darbuotojų draudimas - 430,00 eurų. ; ūkinės ir valymo prekės - už 4944,03 eurų.  Siekiant pagerinti vaikų sveikatą ir mitybą, formuoti sveikos gyvensenos įgūdžius, įstaiga dalyvauja ES remiamose programos ,,Pienas vaikams ir ,,Vaisių vartojimo skatinimas mokyklose“. Parengtas ir su tėvų aktyvu aptartas naujas maitinimosi valgiaraštis pritaikytas pagal vaikų poreikius ir tėvų rekomendacijas (2 variantai). Apie 16 proc. tėvų nepritaria sveikos mitybos principų darželyje taikymui, nes trūksta sąmoningo tėvų požiūrio į sveiką mitybą, todėl būtinas tėvų švietimas.  Pasirašyta bendradarbiavimo sutartis su UAB „Terekas“. Gauta parama - holistiniai kamuoliai. 100 proc. aprūpinta terapiniais kamuoliais 6 ikimokyklinio ir priešmokyklinio ugdymo grupių vaikai ir pedagogai. 50 proc. sudarytos sąlygos terapinių kamuolių panaudojimui veikloje grupėje ir 50 proc. kitose netradicinėse erdvėse. 2020 m. rugsėjo – spalio mėn. atliktas visose amžiaus vaikų grupėse tyrimas „Vaikų laikysenos ir pusiausvyros reikšmė gyvenime“. Dėl Covid-19 tyrimų rezultatų apdorojimas ir pristatymas tėvams perkeltas į 2021 m. Ne mažiau kaip 30 proc. ugdymo veiklų organizuojama netradicinėse aplinkose. ¼ ugdymo veiklų, sudarančių sąlygas ugdytis praktinius gamtamokslinius gebėjimus, vyko tyrinėjant palankioje, natūralioje gamtinėje aplinkoje. Todėl įrengta priemonė „Linksmasis lauko traukinukas“. Išpiešti judėjimo takeliai įstaigos teritorijoje. Padaryta nauja ugdymo erdvė lauke – vaikų fizinio aktyvumo skatinimui. Atlikti atbulinių vožtuvų buitinių nuotekų tinkluose įrengimo ir įsmukusių šulinių tvarkymo darbai už 1214,99 Eur. (papildomos lėšos iš Savivaldybės administracijos Švietimo programos (Įsakymo Nr. Al-1224).  Strateginiai ir metiniai uždaviniai, jų priemonės buvo analizuojamos vertinant jų tikslingumą ir naudingumą trimis aspektais: nauda vaikui, nauda tėvams, nauda pedagogams. Bendrų veiksmų ir bendrų sprendimų derinimas sąlygojo Lopšelio-darželio veiklos skaidrumą, vidinę komunikaciją, darbuotojų, tėvų iniciatyvumą. Pateikti siūlymai Lopšelio-darželio veiklos kokybės gerinimo klausimais bei sprendžiant iškilusias problemas yra tobulintini. 2020 m. stiprioji pusė: socialinis emocinis ugdymas (prevencinių priemonių įsigijimas, prevencinių projektų, programų integravimas į ikimokyklinio ir priešmokyklinio ugdymo programas ir bendruomenės mokymasis ir dalijimasis gerąja darbo patirtimi). Dalinai pasiekti tikslai ir uždaviniai bus tobulinami 2021 metų veiklos plane. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1.Inicijuoti lopšelio-darželio strateginio plano 2021-2025 m. parengimą. | Parengtas lopšelio -darželio strateginis planas 2021-2025 m. | Iki 2020 m. lapkričio 30 d. parengtas 2014-2020 m. strateginio plano veiklos įsivertinimas.  Pristatyta lopšelio - darželio bendruomenei.  2020 m. gruodžio 1 d. sudaryta ir direktoriaus įsakymu patvirtinta darbo grupė iš 5 asmenų „Dėl lopšelio - darželio Strateginio plano 2021-2025 m. parengimo“.  Strateginio plano projekto 2021-2025 m. pristatymas lopšelio-darželio tarybai, bendruomenei iki 2020 m. gruodžio 29 d. | Sudaryta darbo grupė 2021-2025 m. lopšelio - darželio strateginiam planui parengti (direktoriaus 2020-12-04 įsakymas Nr.V1-36). Mokytojų taryboje aptarti 2014-2020 m. strateginio plano įvykdymo veiklos įsivertinimo rezultatai ir numatyti strateginiai prioritetai ir tikslai naujam planui (Mokytojų tarybos posėdžio 2020-11-24 protokolas Nr. D3-144).  Parengtas lopšelio -darželio 2021-2025 m. strateginis planas pristatytas bendruomenei ir aprobuotas lopšelio - darželio taryboje (Lopšelio - darželio posėdžio 2020-12-29 protokolas Nr. D3-148). |
| 1.2.Sukurti lopšelio -darželio veiklos kokybės įsivertinimo modelį. | Sukurtas lopšelio -darželio veiklos kokybės įsivertinimo modelis. Įsivertinimo rezultatai naudojami lopšelio-darželio veiklos kokybės gerinimui ir užtikrinimui vertinant vaikų pasiekimų pažangą. | Pedagogams organizuoti reikalingi mokymai, gerosios patirties sklaida (ne mažiau 60 proc. mokytojų ir pagalbos vaikui specialistų).  Iki 2020 m. rugsėjo 1 d. patvirtintas lopšelio -darželio veiklos kokybės įsivertinimo aprašas. Parengta įsivertinimo metodologija. | Sukurta pedagogų mokymosi grupė (direktoriaus 2020-02-15 įsakymas Nr. V1-13).  Mokymosi grupės veiklos funkcijos: įstaigos veiklos įsivertinimo kvalifikacijos renginių planavimas, refleksija, dalijimasis mokymų ir seminarų medžiaga (perkėlus į nuotolinį ugdymą mokymai buvo įgyvendinti 36 proc.).  Pravestos 4 ( 2 iš jų nuotoliniu būdu) pasirengimo veiklos įsivertinimui konsultacijos grupės nariams. Atliktas platusis įsivertinimas Pasirinkta giluminiam auditui „Vaiko raidos ir pasiekimų vertinimas“, „Vaiko daromos pažangos vertinimo sistema“. Parengtos iliustracijos, įsivertinimo metu naudoti kiekybiniai ir kokybiniai tyrimo metodai, anketos, pokalbis. Atliktas tyrimas apie ugdymo kokybę „Vaiko pažangos pasiekimų vertinimas“ (tėvų ir mokytojų apklausa). Dalyvavo 60 proc. respondentų. Apklausos duomenys parodė, kad tiek tėveliai, tiek mokytojai vaiko pasiekimų pažangą vertina teigiamai. Rezultatų aptarimas perkeltas į 2021 m. metodinio pasitarimo prioritetą. Užtikrintas 50 proc. grįžtamasis ryšys, veikia bendradarbiavimo „Mokytojas - mokytojui“ modelis.  Susitarta dėl tobulintinų individualios vaiko pažangos matavimo sričių, fiksavimo formų ir vaikų kompetencijos aplankų 2020 m. rugsėjo 1 d. formavimo. Įsivertinimo pagrindu atnaujintas vaikų individualios pažangos matavimo tvarkos aprašas.  Veiklos kokybės įsivertinimo modelio tobulinimas numatytas 2021 m. veiklos plane. |
| 1.3.Gerinti vaikų fizinę ir emocinę sveikatą, kuriant saugią, sveiką vaikų saviraiškos ir judėjimo poreikius užtikrinančią aplinką. | Papildytos edukacinės erdvės nauju sportiniu inventoriumi padės vaikams stiprinti fizinę sveikatą ir formuoti jų teigiamas emocijas.  Suaktyvės vaikų sveikatinimo veikla, plėtojant holistinį sveikatos sampratą.  Naujų, funkcionalių ir saugių vidaus erdvių modernizavimas ir tikslingas jų naudojimas vaikų ugdymui (si). | Aprūpinta 6 ikimokyklinio ugdymo grupėse (120) ir pedagogai terapiniais kamuoliais.  Kartu su Kretingos rajono Sveikatos biuru iki 2020 m. rugsėjo 30 d. organizuoti mokymai pedagogams dėl terapinių kamuolių reikšmės vaikų laikysenai ir pusiausvyrai.  Iki 2020 m. rugsėjo 30 d. atliktas tyrimas „Vaikų laikysenos ir pusiausvyros reikšmė gyvenime“.  Atnaujintos ir modernizuotos dviejų ikimokyklinio ugdymo grupių edukacinės erdvės. | Pasirašyta bendradarbiavimo sutartis su UAB „Terekas“. 100 proc. aprūpinta terapiniais kamuoliais 6 ikimokyklinio ir priešmokyklinio ugdymo grupėse.  50 proc. sudarytos sąlygos kamuolių panaudojimui veikloje grupėje ir 50 proc. kitose netradicinėse erdvėse.  2020 m. rugsėjo mėn. 100 proc. organizuoti mokymai pedagogams (Susitarta su Kretingos rajono sveikatos biuro specialiste Karolina Skominiene ir LSMU magistrante kineziterapeute Jolanta Tirevičiūte.)  2020m. rugsėjo-spalio mėn. atliktas visose amžiaus vaikų grupėse tyrimas „Vaikų laikysenos ir pusiausvyros reikšmė gyvenime“ (100 proc.).  Dviejų grupių erdvių modernizavimas perkeltas į 2021 metus.  Ne mažiau kaip 30 proc. ugdymo veiklų organizuojama netradicinėse aplinkose. 1/4 ugdymo veiklų, sudarančių sąlygas ugdytis praktinius gamtamokslinius gebėjimus, vyko tyrinėjant palankioje, natūralioje gamtinėje aplinkoje.  Įrengta priemonė „Linksmasis lauko traukinukas“. Išpiešti judėjimo takeliai įstaigos teritorijoje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| **Užduotys** | **Priežastys, rizikos** |
| 2.1.Vaikų pasiekimų ir pažangos vertinimo sistemos tobulinimas. | Dėl Covid-19 pandemijos lopšelio-darželio veiklos kokybės įsivertinimo modelis patobulintas iš dalies. Spalio mėn. lopšelio-darželio veiklos kokybės įsivertinimo aprašas neaptartas mokytojų metodinėje taryboje. Užduoties vykdymas ir tobulinimas keliamas į 2021 metus. |
| 2.2. Atnaujintos ir modernizuotos dviejų ikimokyklinio ugdymo grupių edukacinės erdvės | Dėl Covid-19 sulėtėję projektavimo tempai lėmė žmogiškųjų išteklių dalyvavimą viešuosiuose pirkimuose. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys / veiklos** | **Poveikis švietimo įstaigos veiklai** |
| 3.1. Ugdymo proceso organizavimo veikla, paskelbus Covid-19 pandemiją-1karantiną. | Lopšelis-darželis visą karantino laikotarpį sudarė galimybę lankyti vaikams, kurių tėvai dirba medikais, specialiosiose tarnybose. Nuoseklus darbuotojų motyvavimas. |
| 3.2. Ugdymo organizavimo būtinų sąlygų užtikrinimas, kontrolė ir nurodymų vykdymas, ribojant Covid-19 ligos plitimą įstaigoje. | Parengtas ir įgyvendintas lopšelio-darželio valdymo priemonių darbo vietoms tvarkos aprašas, prevencinės priemonės padėjo suvaldyti koronoviruso infekcijos plitimą Mokykloje. |
| 3.3. Parengtas Įstaigos darbuotojų, dirbančių pagal darbo sutartis, veiklos organizavimo Covid-19 karantino laikotarpiu planas, patvirtintas direktoriaus 2020-03-20 įsakymu Nr.V1-27 „Ikimokyklinio ir priešmokyklinio ugdymo proceso organizavimo nuotoliniu būdu tvarkos aprašas | Pedagogams sudarytas lankstesnis darbo grafikas ir galimybė vykdyti sutartas užduotis nuotoliniu būdu (Covid-19 karantino laikotarpiu). Tai padeda motyvuoti darbuotojus. Pedagogai ruošė vaizdo pamokas, susitarus su tėvais, talpino Facebook paskyroje. Grįžtamajam ryšiui gauti Viber, Messenger programėlės. |
| 3.4. Patvirtinti nauji Lopšelio-darželio nuostatai (Patvirtinti Kretingos rajono savivaldybės tarybos 2020 m. birželio 25 d. sprendimo Nr. T2-194 redakcija). | Įteisintas nuotolinis ugdymas leidžia lanksčiau organizuoti ugdymo procesą. |
| 3.5. Naujai parengti pagal vaikų amžiaus grupes maitinimo valgiaraščiai ir technologinės kortelės, užtikrinančios vaikų sveikatai palankesnę mitybą. Atlikta apklausa dėl vaikų maitinimo kokybės. | Labiau atsižvelgiama į vaikų poreikius. Įstaigoje užtikrinta sveikatai palankesnė vaikų mityba, maisto sauga ir maisto produktų kokybė bei ugdomi sveikos mitybos įgūdžiai. Stiprinama vaikų sveikata į patiekalų racioną įtraukiant ekologiškų maisto produktų. Apklausos rezultatai parodė, kad pagal atnaujintą valgiaraštį pietus valgo geriau 18,63 proc. vaikų, vakarienę - 32,31 proc. vaikų. |
| 3.6. Inicijuota ir pasirašyta sutartis su KTU dėl kompetencijų tobulinimo mokytojų stažuotės projekte „Tęsk“ | Pasiruošta įgyti papildomai dalykinių ir profesinių kompetencijų. Pagalba jaunam mokytojui. Patirties skaida „Kolega-kolegai“. |
| 3.7. Atnaujinta ir sukurta nauja internetinė Lopšelio-darželio svetainė www.zilvitis.lt | Siekiamas geresnis bendruomenės informavimas, puoselėjamas Lopšelio-darželio įvaizdis, kuriama viešųjų ryšių sistema. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| **Vertinimo kriterijai** | **Pažymimas atitinkamas langelis:**  **1 – nepatenkinamai;**  **2 – patenkinamai;**  **3 – gerai;**  **4 – labai gerai** |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.Gebėjimas padėti bendruomenei - tobulinti žinias bei gebėjimus, padedančius veiksmingai kurti besimokančią bendruomenę, rengti ir įgyvendinti projektus ir programas mokymosi visą gyvenimą, patirties mainų srityse. |
| 7.2.Mokyklos dokumentacija, teisės aktai. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Įdiegti į ugdymo procesą STEAM metodo taikymą, išnaudojant artimiausią gamtinę ir kultūrinę aplinką. | Parengtas ir įgyvendintas STEAM ugdymo veiklų 2021 m. planas. 5-6 grupių veiklose bus integruotos STEAM veiklos. Pedagogų įgyta ar patobulinta kompetencija įgalins taikyti inovatyvius ugdymo metodus. | Ne mažiau 30 proc. pedagogų dalyvauja kvalifikacijos kėlimo renginiuose apie STEAM elementų diegimą ugdymo procese. Mokytojai planuos ir organizuos STEAM veiklas, dalinsis pozityviąja patirtimi, mokysis bendradarbiaujant tarpusavyje. Metodinės sklaidos plėtojimas įstaigoje, rajone, respublikoje. 1 kartą STEAM veiklų savaitė. |
| 8.2.Ugdytinių pasiekimų ir pažangos vertinimo sistemos efektyvinimas. | Sudaryti palankias sąlygas vaiko asmenybės augimui. Pagerinti ugdytinių pasiekimai skaičiavimo ir matavimo, sakytinės, rašytinės kalbos bei problemų sprendimo ugdymo srityse. | Vaiko asmeninės ūgties (pažangos) aplanko tobulinimas ir atnaujinimas, fiksavimas el. dienyne. Bent 2 kartus per metus visų įstaigą lankančių vaikų (236 ) pasiekimų analizavimas. 2 kartus per metus vaiko pažangos ir pasiekimų aptarimas pedagogo kartu su tėvais individualių pokalbių metu. 12 proc. pasiekti aukštesni įverčiai skaičiavimo ir matavimo, sakytinės, rašytinės kalbos bei problemų sprendimo ugdymo srityse. Kiekvienoje grupėje parengtas ir įgyvendinamas ugdomasis projektas, atsižvelgiant į grupės ugdytinių silpnąsias pasiekimų sritis. (Dalyvauja 80 proc. vaikų). |
| 8.3. Tobulinti vaikų sveikatos ugdymąsi | Pedagogai tobulins kvalifikaciją sveikatos ugdymosi klausimais. Gerosios patirties dalijimasis vykdant projektą „Žaiskime ir stiprėkime su kamuoliais“. Organizuotos iniciatyvos, akcijos ugdančios emocinę socialinę kompetenciją. | 20 proc. pedagogų tobulins kvalifikaciją sveikatos ugdymosi klausimais.  Bus organizuotas 1 gerosios patirties sklaidos renginys, įgyvendinant vaikų sveikatinimo prokektą. „Žaiskime ir stiprėkime su kamuoliais“. Atliktas tyrimas „Vaikų netaisyklingos laikysenos įtaka vaikų fizinei ir emocinei sveikatai“ ir pristatytas tėvams. Organizuotos 3 iniciatyvos, akcijos skirtos vaikų emocinės socialinės kompetencijos gebėjimų gerinimui. |
| 8.4. Lyderystė ir vadyba. Stiprinti lopšelio-darželio bendruomenės bendradarbiavimo kultūrą. | Lopšelio-darželio bendruomenė įtraukta į sprendimų priėmimą.  Organizuoti renginių ciklai, telkiantys lopšelio-darželio bendruomenę. | Atliktas lopšelio-darželio darbuotojų (85 proc.) ir ugdytinių tėvų (50 proc.) nuomonės tyrimas „Darželis, kurį nori lankyti kiekvienas vaikas“. Tyrimo duomenys pristatyti bendruomenės susirinkime. Parengta ir įgyvendinama lopšelio-darželio bendruomenės mokymosi programa. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.Teisės aktų pokyčiai. |
| 9.2.Žmogiškieji faktoriai. |
| 9.3.Ekstremalių situacijų valdymas. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)